संगठन से मेरा तात्पर्य ऐसे संघ से नहीं जो केवल संकीर्ण नीति-वश अपने सदस्यों के विस्तार व उनके एकाधिकारों की सुरक्षा के लिए बने हैं बल्कि उन भांति भांति के व्यवसायी व सांस्कृतिक संघों से हैं जो स्पर्धा को बढ़ावा देते हुए देश और देशवासियों की निरंतर उन्नति के लिए कार्य करते हैं| संगठन को निरोग व समर्थ शरीर मानते हुए उसकी आत्मा और उसके दूसरे अंग परिभाषित करने होंगे| संगठन का उद्देश्य उसकी पुनीत आत्मा; अच्छा अनुशासन उसका हृदय; कार्यकारी नीति उसकी बुद्धि अथवा समाज में जन समुदाय और लोकतंत्र शासन में संतुलन बनाए महत्वपूर्ण कार्यकलाप उसके अन्य आवश्यक अंग हैं| वास्तविक संगठन के अभाव का एक जीता जागता उदाहरण हमारे छोटे बड़े शहर हैं| भारत में अव्यवस्थित अथवा गैर-कानूनी भवन निर्माण सभी ओर अप्रिय दृश्य प्रस्तुत करते हैं| देश में चारों ओर घरों, बाजारों, सड़कों, चौराहों के आसपास भूदृश्य अस्तव्यस्त और कुरूप है| संगठन के अभाव के कारण ही आज आयुर्वेदिक और यूनानी चिकित्सा पद्धति में विश्वास नहीं रहा| इसी प्रकार अन्य क्षेत्रों में भी संगठन के अभाव अथवा अनुचित समाज-विरोधी गुटों के कारण ही सामाजिक वातावरण दूषित है| यह कैसी विडंबना है कि स्वतन्त्र भारत में प्रजातंत्र और संगठन की अनुपयुक्त परिभाषा कुल जनसंख्या की अल्प प्रतिशत लोगों को उन्नत करती शेष अधिकांश साधारण नागरिकों को व्यक्तिवादिता के उस अनन्त भंवर में धकेले रखती है जहां सदियों से मनुष्य स्वयं उसके बनाने वाले को याद कर जी रहा है|